กรมธนารักษ์ เตรียมผลิตเหรียญกษาปณ์ ร.10
อธิบดีกรมธนารักษ์ เผยการผลิตเหรียญกษาปณ์ในรัชสมัย ร.10 จะมีขึ้นหลังพระราชพิธีบรมราชาภิเษก
15 ต.ค. 2560

อธิบดีกรมธนารักษ์ เผยการผลิตเหรียญกษาปณ์ในรัชสมัย ร.10 จะมีขึ้นหลังพระราชพิธีบรมราชาภิเษกนายพชร อนันตศิลป์ อธิบดีกรมธนารักษ์ เปิดเผยว่า การผลิตเหรียญกษาปณ์ ในรัชสมัยสมเด็จพระเจ้าอยู่หัวมหาวชิราลงกรณ บดินทรเทพยวรางกูร เพื่อใช้หมุนเวียนในระบบ ขณะนี้อยู่ระหว่างการจัดทำกฎกระทรวงตามพระราชบัญญัติ (พ.ร.บ.) เงินตรา และยังอยู่ระหว่างจัดเตรียมกระบวนการผลิต ส่วนรูปแบบคาดว่าจะมีรายละเอียดที่ชัดเจนทั้งหมดภายหลังพระราชพิธีบรมราชาภิเษกสมเด็จพระเจ้าอยู่หัวมหาวชิราลงกรณ บดินทรเทพยวรางกูร และดำเนินการผลิตเหรียญกษาปณ์ใหม่ได้ภายในปีงบประมาณ 2561 และจะทยอยนำเข้าสู่ระบบเพื่อให้ประชาชนได้ใช้จ่ายเป็นเหรียญหมุนเวียนต่อไป ควบคู่กับเหรียญกษาปณ์ที่ใช้อยู่ในปัจจุบัน ส่วนเหรียญกษาปณ์ปัจจุบันที่มีการชำรุดก็จะดึงกลับคืนสำหรับ เหรียญกษาปณ์เพื่อใช้หมุนเวียนในระบบ ในรัชกาลที่ 10 จะผลิตทั้งสิ้น 9 ชนิดราคา ได้แก่ ชนิดราคา 10 บาท ,ชนิดราคา 5 บาท ,ชนิดราคา 2 บาท ,ชนิดราคา 1 บาท ,ชนิดราคา 50 สตางค์ ,ชนิดราคา 25 สตางค์ ,ชนิดราคา 10 สตางค์ ,ชนิดราคา 5 สตางค์ และชนิดราคา 1 สตางค์ โดยชนิดราคา 10-1 สตางค์นั้น ส่วนใหญ่จะใช้กันในระบบบัญชี